Gerhard Bruckmeier :EN: Crowe Kleeberg - Germany Munich & Hamburg
Home > About Kleeberg > Team > Managing Directors > Gerhard Bruckmeier Manuskrip voorlegging - hulp vir skrywers – PENdit.za
By admin inInligting Tag afrikaanse publikasie, afrikaanse uitgewer, Lapa uitgewers, Malherbe uitgewers, manuskrip uitleg, manuskrip voorlegging, NB Uitgewers, nicoschamrel, PENbrief, PENdit.za, raad met manuskrip, self-publikasie, Uitgewers
Kry vooraf agtergrondinligting van die uitgewer waarheen jy jou manuskrip wil stuur. Meeste uitgewers het ’n webwerf waarop hulle hul eie spesifikasies uiteensit.
Stuur slegs jou heel beste poging. Laat jou manuskrip proeflees en redigeer. Hoekom jou kanse verbeur met ’n manuskrip vol foute?
Moet nooit ’n manuskrip aan meer as een uitgewer gelykertyd stuur nie.
Maak jou manuskrip netjies en foutloos. Onthou, jou manuskrip is deel van honderde wat daagliks ontvang word.
Moenie jou enigste kopie van die manuskrip pos nie. Dit kan verlore raak en uitgewers neem geen verantwoordelikheid vir jou manuskrip nie.
Kinderboekskrywers hoef nie illustrasies te voorsien nie . Meeste uitgewers het/besit hierdie diens.
Sommige uitgewers sal wel per e-pos erkenning van ontvangs van jou manuskrip bevestig en daarop aandui hoe lank die keuringstydperk moontlik kan duur (tot 6 maande en selfs langer). Skakel gerus indien jy nie van hulle hoor nie, maar moenie ’n oorlas wees nie. Daar is honderde manuskripte wat verwerk word.
Uitgewers pos selde jou manuskrip terug , maar ’n selfgeadresseerde koevert met die korrekte aantal posseëls mag dalk van hulp wees.
Nie alle uitgewers is bereid om jou in te lig waarom ’n manuskrip afgekeur is nie. Aanvaar dit so, want ’n woordwisseling gaan nie die uitgewer anders oortuig nie.
Indien ’n uitgewer jou manuskrip afkeur, staan dit jou vry om jou manuskrip na ’n ander uitgewer te stuur.
Stuur jou manuskrip in die volgende formaat:
Getik op wit A4-papier
In ’n maklik leesbare lettertipe (12 pt Times New Roman)
Slegs aan een kant gedruk
Breë kantruimtes (margins) om aantekeninge te maak (2 cm is voldoende)
Manuskripte moet nie gebind wees nie.
Onthou om bladsye te nommer
Sluit asseblief ’n dekbrief by jou manuskrip in met die volgende inligting:
Titel van jou manuskrip
Die teikenmark (ouderdomsgroep) wat jy in gedagte het
’n Kort opsomming van jou storie
’n Kort publikasie-agtergrond, indien jy reeds gepubliseer het